ai4bharat/Pralekha huggingface dataset:
മന്ത്രിസഭ
മെഡിക്കൽ ഉൽപ്പന്ന നിയന്ത്രണ രംഗത്ത് യോജിച്ച് പ്രവർത്തിക്കാനുള്ള ഇന്ത്യയും യുണൈറ്റഡ് കിങ്ഡവും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
മെഡിക്കൽ ഉൽപ്പന്ന നിയന്ത്രണ രംഗത്ത്, യുണൈറ്റഡ് കിങ്ഡവുമായി യോജിച്ച് പ്രവർത്തിക്കാനുള്ള ധാരണാപത്രത്തിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. ഇന്ത്യയ്ക്കുവേണ്ടി സെൻട്രൽ ഡ്രഗ്സ്സ് സ്റ്റാൻഡേർഡ് കൺട്രോൾ ഓർഗനൈസേഷനും  യുണൈറ്റഡ് കിങ്ഡം മെഡിസിൻസ് ആൻഡ് ഹെൽത്ത് കെയർ പ്രോഡക്ട് റെഗുലേറ്ററി ഏജൻസിയും  ആണ് ധാരണാപത്രത്തിൽ ഒപ്പുവെക്കുന്നത്. മെഡിക്കൽ ഉൽപ്പന്ന നിയന്ത്രണവുമായി ബന്ധപ്പെട്ട വിവരങ്ങൾ കൈമാറുന്നതിനും സഹകരണത്തിന് ഒരു അടിസ്ഥാന ചട്ടക്കൂട് രൂപീകരിക്കുന്നതിനും ഈ ധാരണാ പത്രം സഹായിക്കും.
സുരക്ഷയുമായി ബന്ധപ്പെട്ട വിവരങ്ങളുടെ കൈമാറ്റം, ഇന്ത്യയും യു.കെ.യും സംഘടിപ്പിക്കുന്ന ശാസ്ത്രീയ സെമിനാറുകൾ, സിമ്പോസിയങ്ങൾ, കോൺഫറൻസുകൾ എന്നിവയിൽ പങ്കാളിത്തം, ലബോറട്ടറി, ക്ലിനിക്കൽ, നിർമാണം, വിതരണം, ഫാർമക്കോ-വിജിലൻസ് എന്നീ മേഖലകളിലെ മികച്ച പ്രവർത്തനങ്ങൾക്ക് വേണ്ട വിവരങ്ങളുടെ കൈമാറ്റം, വിഭവശേഷി വികസനം, ഇരുരാജ്യങ്ങളിലെയും നിയന്ത്രണ ഏജൻസികളുടെ ചട്ടക്കൂട്, ആവശ്യകത, പ്രവർത്തനങ്ങൾ എന്നിവയെ കുറിച്ച് ധാരണ സൃഷ്ടിക്കൽ, ഏജൻസികളുടെ ഭാവി പ്രവർത്തനങ്ങൾ ശക്തിപ്പെടുത്തൽ, ഔഷധങ്ങളും മെഡിക്കൽ ഉപകരണങ്ങളുമായി ബന്ധപ്പെട്ട നിയമങ്ങളും ചട്ടങ്ങളും സംബന്ധിച്ച വിവരങ്ങളുടെ കൈമാറ്റം, ലൈസൻസില്ലാത്ത കയറ്റുമതി-ഇറക്കുമതി എന്നിവ തടയുന്നതിന് ആവശ്യമായ വിവരങ്ങളുടെ കൈമാറ്റം, അന്താരാഷ്ട്ര വേദികളിലെ ഏകോപനം എന്നീ മേഖലകളിൽ ധാരണാപത്രത്തിന് കീഴിൽ ഇരുരാജ്യങ്ങളുംസഹകരിച്ച് പ്രവർത്തിക്കാനാണ് ലക്ഷ്യമിടുന്നത്.6
ആരോഗ്യ, കുടുംബക്ഷേമ മന്ത്രാലയം
എച്ച്ഐവി/എയ്ഡ്സ് ,ടിബി എന്നിവയെക്കുറിച്ചുള്ള ബോധവൽക്കരണ കാമ്പെയ്നുകളുടെ രണ്ടാം ഘട്ടത്തിനു ഡോ. ഭാരതി പ്രവീൺ പവാർ തുടക്കം കുറിച്ചു
ന്യൂ ഡൽഹി : ഒക്ടോബർ ,12 ,2021
ആസാദി കാ അമൃത് മഹോത്സവത്തിന് കീഴിൽ എച്ച്ഐവി/എയ്ഡ്സ്, ടിബി എന്നിവയെക്കുറിച്ചുള്ള ബോധവൽക്കരണ കാമ്പെയ്നുകളുടെ രണ്ടാം ഘട്ടത്തിനു കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇന്ന് തുടക്കം കുറിച്ചു .രാജ്യമെമ്പാടുമുള്ള വിദ്യാർത്ഥികളുമായി അവർ ആശയവിനിമയം നടത്തുകയും സ്വാതന്ത്ര്യത്തിന്റെ 75-ാം വാർഷികത്തോടനുബന്ധിച്ച്
രാഷ്ട്രനിർമ്മാണത്തിന് സംഭാവന നൽകാൻ അവരെ പ്രോത്സാഹിപ്പിക്കുകയും ചെയ്തു.
പരിപാടിയുടെ ആദ്യ ഘട്ടത്തിൽ ചിത്രരചന, വിപുലമായ സംവാദം, എച്ച്ഐവി/എയ്ഡ്സ്, ടിബി, രക്തദാനം എന്നിവയുടെ ബോധവൽക്കരണവുമായി ബന്ധപ്പെട്ട മാസ്ക് നിർമ്മാണം എന്നിങ്ങനെ ഒരാഴ്ച നീളുന്ന പരിപാടികൾ എല്ലാ സംസ്ഥാനങ്ങളിലെയും 25 സ്കൂളുകളിലും 25 കോളേജുകളിലും സംഘടിപ്പിച്ചതിൽ അവർ സന്തുഷ്ടി പ്രകടിപ്പിച്ചു.ആഗസ്റ്റ് 12 ന് ഒന്നാം ഘട്ടം വിജയകരമായി ആരംഭിച്ചതിന് നാഷണൽ എയ്ഡ്സ് കൺട്രോൾ ഓർഗനൈസേഷനെയും  അവർ അഭിനന്ദിച്ചു.
ഈ അവസരത്തിൽ, ഒന്നാം ഘട്ടത്തിന് കീഴിൽ നടത്തിയ വിവിധ ബോധവൽക്കരണ പ്രവർത്തനങ്ങൾ പ്രദർശിപ്പിക്കുന്നതിനായി നാകോ വികസിപ്പിച്ച ഒരു ഇ-ബുക്ക്ലെറ്റും ഡോ. ഭാരതി പ്രവീൺ പവാർ പ്രകാശനം ചെയ്തു. മുന്നോട്ടുള്ള പ്രവർത്തനങ്ങളിൽ പങ്കെടുക്കാൻ രാജ്യത്തുടനീളമുള്ള കൂടുതൽ വിദ്യാർത്ഥികളെ ബന്ധിപ്പിക്കുന്നതിനുള്ള ഒരു ഗൈഡായി ഈ ബുക്ക്ലെറ്റ് പ്രവർത്തിക്കും
പരിപാടിയുടെ സമയത്ത് പ്രദർശിപ്പിച്ച സിനിമയുടെ ലിങ്ക്: https://www.youtube.com/watch?v=MUWe7wj7ufE
IE/SKY
(Visitor Counter : 180
ധനകാര്യ മന്ത്രാലയം
സാമ്പത്തിക പ്രവർത്തനത്തിന്റെ ശക്തമായ വി-ആകൃതിയിലുള്ള വീണ്ടെടുക്കൽ

20 സാമ്പത്തിക വർഷത്തിൽ റോഡ്വേകളിലെ മൊത്തം നിക്ഷേപം 172767 കോടി രൂപയായി ഉയർന്നു.
ലോകമെമ്പാടുമുള്ള ഒറ്റപ്പെട്ട ഇന്ത്യക്കാരെ ഒഴിപ്പിക്കുന്നതിനായി ആരംഭിച്ച വന്ദേ ഭാരത് മിഷൻ 2020 ഡിസംബർ 13 നകം 30 ലക്ഷത്തിലധികം യാത്രക്കാരുടെ വരവ് റിപ്പോർട്ട് ചെയ്തു.
കോവിഡ് കാലത്തെ ശേഷി വിപുലീകരണം: 2050 വരെ പ്രതീക്ഷിക്കുന്ന ട്രാഫിക് ആവശ്യകതകൾ നിറവേറ്റുന്നതിനായി റെയിൽവേ കരട് ദേശീയ റെയിൽ പദ്ധതി സമാരംഭിച്ചു
1.63 ലക്ഷം ഗ്രാമപഞ്ചായത്തുകളെ  ഉൾക്കൊള്ളുന്നതിനായി ഏകദേശം 4.87 ലക്ഷം കിലോമീറ്റർ ഒപ്റ്റിക്കൽ ഫൈബർ കേബിൾ സ്ഥാപിക്കാൻ ലക്ഷ്യമിടുന്നു ; ഏകദേശം 1.51 ലക്ഷം ജിപിഎസ് സേവനത്തിന് തയ്യാറായി
14 കോടിയിലധികം സൌജന്യ എൽപിജി സിലിണ്ടറുകൾ വിതരണം ചെയ്തു
മൊത്തം സ്ഥാപിത വൈദ്യുതി ശേഷി 2019 മാർച്ച് മാസത്തിൽ 3,56,100 മെഗാവാട്ടിൽ നിന്ന് ഒക്ടോബർ -2020 ൽ 3,73,436 മെഗാവാട്ടായി ഉയർന്നു
പ്രധാൻ മന്ത്രി ആവാസ് യോജന-അർബൻ  2022 ഓടെ ഓരോ കുടുംബത്തിനും ഒരു വീട് എന്ന ലക്ഷ്യം കൈവരിക്കുന്നതിലേക്ക് അതിവേഗം നീങ്ങുന്നു
അഭൂതപൂർവമായ COVID-19 പകർച്ചവ്യാധിയും അനന്തരഫലങ്ങളും നേരിടുന്നുണ്ടെങ്കിലും, ഇന്ത്യൻ സമ്പദ്വ്യവസ്ഥയുടെ അടിസ്ഥാന സൌകര്യ മേഖലയുടെ അതിവേഗം വീണ്ടെടുക്കൽ പാതയിലാണെന്ന് കേന്ദ്ര ധനകാര്യ, കോർപ്പറേറ്റ് കാര്യമന്ത്രി ശ്രീമതി നിർമ്മല സീതാരാമൻ ഇന്ന് പാർലമെന്റിൽ അവതരിപ്പിച്ച സാമ്പത്തിക സർവ്വേ നിരീക്ഷിച്ചു.
രാജ്യത്തെ അടിസ്ഥാന സൌകര്യങ്ങളുടെ വളർച്ച സർക്കാരിനെ സംബന്ധിച്ചിടത്തോളം ഒരു പ്രധാന മുൻഗണനയായി തുടരുന്നുവെന്ന് സർവേ നിരീക്ഷിക്കുന്നു. അതിനാൽ, കൂടുതൽ ദ്രുതവും സമഗ്രവുമായ സാമ്പത്തിക വളർച്ചയ്ക്ക് അടിസ്ഥാന സൌകര്യ നിക്ഷേപം വളരെ പ്രധാനമാണ്.
ലോകോത്തര അടിസ്ഥാന സൌകര്യ പദ്ധതികൾ നടപ്പാക്കുന്നതിന് 2020-2025 സാമ്പത്തിക വർഷത്തിൽ കേന്ദ്രഗവൺമെന്റ് ദേശീയ ഇൻഫ്രാസ്ട്രക്ചർ പൈപ്പ്ലൈൻ  ആരംഭിച്ചതായി സാമ്പത്തിക സർവേ ചൂണ്ടിക്കാട്ടുന്നു. ഇത്തരത്തിലുള്ള ആദ്യ സംരംഭം സമ്പദ്വ്യവസ്ഥയെ ഉയർത്തുകയും മികച്ച തൊഴിലവസരങ്ങൾ സൃഷ്ടിക്കുകയും ഇന്ത്യൻ സമ്പദ്വ്യവസ്ഥയുടെ മത്സരശേഷി വർദ്ധിപ്പിക്കുകയും ചെയ്യും. കേന്ദ്രസർക്കാരും സംസ്ഥാന സർക്കാരുകളും സ്വകാര്യമേഖലയും സംയുക്തമായി ധനസഹായം നൽകുന്നു. ഒരു ലക്ഷം രൂപയുടെ അടിസ്ഥാന സൌകര്യ നിക്ഷേപത്തോടെയാണ് എൻഐപി ആരംഭിച്ചത്. 2020-2025 കാലയളവിൽ 111 ലക്ഷം കോടി  നിക്ഷേപ ലക്ഷ്യമിടുന്ന എൻ ഐ പിയിൽ ഊർജ്ജം, റോഡുകൾ, നഗര അടിസ്ഥാന സൌകര്യങ്ങൾ, റെയിൽവേ തുടങ്ങിയ മേഖലകൾക്ക് വലിയ പങ്കുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രിയും ബ്രസീല് പ്രസിഡന്റും ടെലിഫോണില് സംസാരിച്ചു
ബ്രസീല് പ്രസിഡന്റ് ബഹുമാനപ്പെട്ട ജെയിര് ബൊല്സൊനാരോയുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംസാരിച്ചു. കോവിഡ്-19 മഹാവ്യാധി പടരുന്ന സാഹചര്യത്തിലുള്ള ആഗോള സാഹചര്യത്തെ കുറിച്ചായിരുന്നു ചര്ച്ച.
കോവിഡ്-19 നിമിത്തം ബ്രസീല് പൗരന്മാര് മരിക്കാനിടയായതില് പ്രധാനമന്ത്രി അനുശോചനം അറിയിച്ചു. ബ്രസീല് ജനതയ്ക്കായി ഓരോ ഇന്ത്യക്കാരനും പ്രാര്ഥിക്കുന്നതായും അദ്ദേഹം അറിയിച്ചു.
കോവിഡ്-19നെ നേരിടുന്നതിനായി ഇന്ത്യയും ബ്രസീലും ഉഭയകക്ഷി തലത്തിലും ബഹുകക്ഷി തലത്തിലും അടുത്ത സഹകരണം ആവശ്യമാണെന്ന് ഇരു നേതാക്കളും അടിവരയിട്ടു വ്യക്തമാക്കി. കോവിഡ് കാലത്തിനുശേഷം മാനവികതിയില് ഊന്നിയുള്ള ആഗോളവല്ക്കരണമെന്ന ആശയം സംജാതമാകേണ്ടതിന്റെ ആവശ്യകത ഇരുവരും പരസ്പരം സമ്മതിച്ചു.
ബുദ്ധിമുട്ടു നേരിടുന്ന കാലത്ത് ബ്രസീലിന് സാധ്യമായ എല്ലാ സഹായങ്ങളും പ്രധാനമന്ത്രി വാഗ്ദാനം ചെയ്തു. കോവിഡ്-19 ഉയര്ത്തുന്ന വെല്ലുവിളികളെ നേരിടുന്നതിന് ഉദ്യോഗസ്ഥ തലത്തില് സദാ ബന്ധം നിലനിര്ത്തുമെന്നു നേതാക്കള് തീരുമാനിച്ചു.
ഈ വര്ഷം ഇന്ത്യയുടെ എഴുപതാമതു റിപ്പബ്ലിക് ദിനാഘോഷത്തില് മുഖ്യാതിഥിയായി പങ്കെടുത്തതിനു ബ്രസീല് പ്രസിഡന്റിനോടു നന്ദി പറഞ്ഞ പ്രധാനമന്ത്രി, ഇന്ത്യ-ബ്രസീല് ബന്ധം സജീവമാകുന്നതില് സന്തോഷം പ്രകടിപ്പിച്ചു. കഴിഞ്ഞ വര്ഷം ബ്രിക്സിനു നേതൃത്വം നല്കിയതിനും അദ്ദേഹം ബ്രസീലിനോടു നന്ദി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ നിലവിൽ ചികിത്സയിൽ ഉള്ളവരുടെ എണ്ണം ഇന്ന് 1.7 ലക്ഷത്തിൽ താഴെയായി കുറഞ്ഞു
(ന്യൂഡൽഹി , ജനുവരി 30,2021
ഇന്ത്യയിൽ ആകെ ചികിത്സയിൽ ഉള്ളവരുടെ എണ്ണം ഇന്ന് 1.7 ലക്ഷത്തിൽ താഴെയായി  കുറഞ്ഞു
9 സംസ്ഥാനങ്ങളിലും കേന്ദ്രഭരണപ്രദേശങ്ങളിലും ദേശീയ ശരാശരിയേക്കാൾ ഉയർന്ന പ്രതിവാര പോസിറ്റീവ് നിരക്ക് ഉണ്ട്. കേരളത്തിൽ പ്രതിവാര പോസിറ്റിവിറ്റി നിരക്ക് 12.20 ശതമാനം രേഖപ്പെടുത്തുന്നു. ഛത്തീസ്ഗഡിൽ 7.30 ശതമാനമാണ്.
ഇന്ത്യയിൽ രോഗമുക്തി നിരക്ക് ആഗോളതലത്തിൽ ഏറ്റവും ഉയർന്ന നിരക്കുകളിൽ ഒന്നായ ഏകദേശം 97%  ൽ എത്തി. 1.04 കോടിയിലധികം  ആളുകൾ ഇതുവരെ സുഖം പ്രാപിച്ചു. കഴിഞ്ഞ 24 മണിക്കൂറിനുള്ളിൽ 14,808 രോഗികൾ സുഖം പ്രാപിച്ച് ആശുപത്രികളിൽ നിന്നും ഡിസ്ചാർജായി.
രാജ്യവ്യാപകമായി 2021 ജനുവരി 30 രാവിലെ 8 മണി വരെ 35 ലക്ഷത്തിലധികം  പേർക്ക് കോവിഡ് –-19 വാക്സിനേഷൻ യജ്ഞത്തിൽ വാക്സിനേഷൻ നൽകി. കഴിഞ്ഞ 24 മണിക്കൂറിനുള്ളിൽ 10,809 സെഷനുകളിലായി 5,71,974 പേർക്ക് വാക്സിനേഷൻ നൽകി. ഇതുവരെ 63,687 സെഷനുകൾ നടത്തി.
രോഗമുക്തരായവരിൽ 85.10 ശതമാനവും 10 സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും കേന്ദ്രീകരിച്ചിരിക്കുന്നു. 6,398 കേസുകളുമായി കേരളത്തിൽ ഏറ്റവും കൂടിയ ഏകദിന രോഗമുക്തി റിപ്പോർട്ട് ചെയ്തു. കഴിഞ്ഞ 24 മണിക്കൂറിനുള്ളിൽ 2,613 പേർ മഹാരാഷ്ട്രയിലും 607 പേർ കർണാടകയിലും രോഗമുക്തരായി.
കഴിഞ്ഞ 24 മണിക്കൂറിനുള്ളിൽ 13,083 പുതിയ പ്രതിദിന പുതിയ കേസുകൾ റിപ്പോർട്ടു ചെയ്തു.
പുതിയ കേസുകളിൽ 81.95 ശതമാനവും 6 സംസ്ഥാനങ്ങളിലും കേന്ദ്രഭരണ പ്രദേശങ്ങളിൽ നിന്നുമാണ്. ഏറ്റവും ഉയർന്ന പ്രതിദിനകേസുകൾ കേരളത്തിൽ റിപ്പോർട്ട് ചെയ്തു. മഹാരാഷ്ട്രയിൽ 2,771 കേസുകളും തമിഴ്നാട്ടിൽ 509 കേസുകളും റിപ്പോർട്ട് ചെയ്തു.
കഴിഞ്ഞ 24 മണിക്കൂറിനുള്ളിൽ 137 മരണങ്ങൾ രേഖപ്പെടുത്തി. പുതിയ മരണങ്ങളിൽ 83.94 ശതമാനവും ഏഴ് സംസ്ഥാനങ്ങളിലും കേന്ദ്രഭരണപ്രദേശങ്ങളിലും ആണ്. ഏറ്റവും കൂടുതൽ മരണമുണ്ടായത് മഹാരാഷ്ട്രയിലാണ് . ദിവസേന 22 മരണങ്ങൾ കേരളത്തിലും പഞ്ചാബിൽ 11 മരണവും റിപ്പോർട്ടു ചെയ്തു.
പ്രധാനമന്ത്രിയുടെ ഓഫീസ്
ദ്വാരകയിലെഇന്ത്യഇന്റര്നാഷണല് കണ്വെന്ഷന് ആന്റ് എക്സ്പോസെന്ററിന് പ്രധാനമന്ത്രി നാളെതറക്കല്ലിടും
ന്യൂഡല്ഹിയിലെദ്വാരകയില് നിര്മ്മിക്കുന്ന ഇന്ത്യഇന്റര്നാഷണല് കണ്വെന്ഷന് ആന്റ്എക്സ്പോസെന്ററിന്  പ്രധാനമന്ത്രി ശ്രീ. നരേന്ദ്ര മോദിനാളെ തറക്കല്ലിടും.ചടങ്ങിനെ പ്രധാനമന്ത്രി അഭിസംബോധനയുംചെയ്യും.
ദ്വാരകസെക്ടര് 25 ല് സ്ഥാപിക്കുന്ന ഈ സെന്റര്അത്യാധുനികലോകോത്തരസംവിധാനങ്ങളോട്കൂടിയതാണ്. 25,700 കോടിരൂപ മതിപ്പ്ചെലവ്പ്രതീക്ഷിക്കുന്ന ഈ കേന്ദ്രത്തില്വിവിധോദേശ്യവേദികള്, തുറസായ പ്രദര്ശന സ്ഥലങ്ങള്, സ്റ്റാര്ഹോട്ടലുകള് പോലുള്ളവാണിജ്യആവശ്യങ്ങള്ക്ക് ഉപയോഗിക്കാവുന്ന സ്ഥലം, റീട്ടയില്സേവനങ്ങള്ക്കും വന്കിട ഓഫീസ്ആവശ്യങ്ങള്ക്കും ഉപയോഗിക്കാവുന്ന സൗകര്യങ്ങള്മുതലായവഉണ്ടായിരിക്കും.
കേന്ദ്ര വാണിജ്യ, വ്യവസായ മന്ത്രാലയത്തിന് കീഴിലുള്ളവ്യവസായ നയപ്രോത്സാഹന വകുപ്പിന്റെ നൂറ്ശതമാനം ഉടമസ്ഥതയിലുള്ളഉടമസ്ഥതയിലുള്ളഇന്ത്യാഇന്റര്നേഷണല് കണ്വെന്ഷന് ആന്റ് എക്സിബിഷന് സെന്റര്ലിമിറ്റഡ്ആണ് പദ്ധതി നടപ്പാക്കുന്നത്.
(ND/MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 115.79 കോടി പിന്നിട്ടു
കഴിഞ്ഞ 24 മണിക്കൂറിൽ 51,59,931 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 115.79 കോടി  കടന്നു. 1,19,13,371 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 11,787 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,09,708 ആയി. ദേശീയ രോഗമുക്തി നിരക്ക് 98.29%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 146 ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 10,302 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,24,868 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.36 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,72,863 പരിശോധനകൾ നടത്തി. ആകെ 63.05 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.93 ശതമാനമാണ് – 57 ദിവസമായി 2% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.96 ശതമാനമാണ്. കഴിഞ്ഞ 47 ദിവസമായി ഇത് 2 ശതമാനത്തിൽ താഴെയും, 82 ദിവസമായി 3 ശതമാനത്തിൽ താഴെയുമാണ്.
കൃഷി മന്ത്രാലയം
കാർഷികോത്പന്നങ്ങളുടെ വ്യാപാരം, വാണിജ്യം  ബിൽ, 2020, വിലസ്ഥിരതയും കൃഷി സേവനങ്ങളും സംബന്ധിച്ച കർഷകരുടെ കരാറുകൾ  ബിൽ, 2020 പാർലമെന്റ് പാസാക്കി
രാജ്യത്തെ കാർഷിക മേഖലയുടെ സമഗ്ര പരിവർത്തനവും, കർഷകരുടെ വരുമാനം ഉയർത്തുന്നതും ലക്ഷ്യമിട്ടുള്ള രണ്ട് ബില്ലുകൾ ഇന്ന് പാർലമെന്റ് പാസാക്കി. 2020 സെപ്റ്റംബർ 17 ന് ലോക്സഭ പാസാക്കിയ കാർഷികോത്പന്നങ്ങളുടെ വ്യാപാരം, വാണിജ്യം  ബിൽ-2020, വിലസ്ഥിരതയും കൃഷി സേവനങ്ങളും സംബന്ധിച്ച കർഷകരുടെ കരാറുകൾ  ബിൽ-2020 എന്നിവ ഇന്ന് രാജ്യസഭ പാസാക്കി. 2020 ജൂൺ 5 ന് പുറത്തിറക്കിയ ഓർഡിനൻസുകൾക്ക് പകരമുള്ള ബില്ലുകൾ 2020 സെപ്റ്റംബർ 14 ന് കേന്ദ്ര കൃഷി മന്ത്രി ശ്രീ
നരേന്ദ്ര സിംഗ് തോമർ ലോക്സഭയിൽ അവതരിപ്പിച്ചിരുന്നു.
കാർഷികോത്പന്നങ്ങളുടെ താങ്ങുവില നൽകിയുള്ള സംഭരണം തുടരുമെന്ന് ശ്രീ നരേന്ദ്ര സിംഗ് തോമർ വ്യക്തമാക്കി.
കാർഷികോത്പന്നങ്ങളുടെ വ്യാപാരം-വാണിജ്യം  ബിൽ -2020, കർഷകർക്കും വ്യാപാരികൾക്കും കാർഷികോൽപ്പന്നങ്ങൾ വിൽക്കാനും വാങ്ങാനും പരിപൂർണ്ണ സ്വാതന്ത്ര്യം ഉറപ്പാക്കുന്ന ആവാസവ്യവസ്ഥ സൃഷ്ടിക്കും. പുതിയ നിയമം സംസ്ഥാനത്തിനുള്ളിലും സംസ്ഥാനങ്ങൾക്കിടയിലുമുള്ള തടസ്സരഹിതമായ വാണിജ്യത്തെ പ്രോത്സാഹിപ്പിക്കും. കർഷകർ അവരുടെ ഉത്പന്നങ്ങൾ വിൽക്കുമ്പോൾ ഒരു വിധത്തിലുമുള്ള സെസോ ലെവിയോ ഈടാക്കില്ല. ഗതാഗതച്ചെലവ് വഹിക്കേണ്ടതുമില്ല. തടസ്സമില്ലാതെയുള്ള വ്യാപാരം ഉറപ്പാക്കുന്നതിന് ഒരു ഇലക്ട്രോണിക് ട്രേഡിംഗ് ഇൻ ട്രാൻസാക്ഷൻ പ്ലാറ്റ്ഫോമും ബിൽ വിഭാവനം ചെയ്യുന്നു. കർഷകർക്ക് ഇടനിലക്കാരെ ഒഴിവാക്കി നേരിട്ടുള്ള വിപണനത്തിൽ ഏർപ്പെടാനും കഴിയും. പുതിയ സമ്പ്രദായത്തിൽ ഗ്രാമച്ചന്തകൾ തുടരും. ഇ-നാം വ്യാപാര സമ്പ്രദായവും അവയിൽ തുടരും.
വിലസ്ഥിരതയും കൃഷി സേവനങ്ങളും സംബന്ധിച്ച കർഷകരുടെ കരാറുകൾ  ബിൽ-2020, കാർഷിക ഉത്പന്ന സംസ്ക്കരണ രംഗത്തുള്ളവർ, മൊത്തക്കച്ചവടക്കാർ, വലിയ ചില്ലറ വ്യാപാരികൾ, കയറ്റുമതിക്കാർ എന്നിവരുമായി ഇടപഴകുന്നതിനും വിലപേശലിനും കർഷകരെ പ്രാപ്തരാക്കും. വിളകൾ വിതയ്ക്കുന്നതിന് മുമ്പുതന്നെ കർഷകർക്ക് ഉത്പന്നങ്ങളുടെ വില ഉറപ്പാക്കും. കമ്പോള വില ഉയർന്നതാണെങ്കിൽ, അതായത് താങ്ങുവിലയ്ക്കും മുകളിലാണെങ്കിൽ, കർഷകർക്ക് താങ്ങുവിലക്ക് പുറമെ കമ്പോള വിലയും ലഭ്യമാക്കും. ഉത്പന്നങ്ങളുടെ വിൽപന വില നിശ്ചയിക്കുന്നതിനുള്ള പൂർണ്ണ അധികാരം കർഷകനായിരിക്കും. പരമാവധി 3 ദിവസത്തിനുള്ളിൽ കർഷകർക്ക് പണവും ലഭിക്കും. സമയബന്ധിതമായി പരാതികൾ പരിഹരിക്കുന്നതിനുള്ള പ്രാദേശിക തർക്ക പരിഹാര സംവിധാനവും ബിൽ വിഭാവനം ചെയ്യുന്നു. ചെറുകിട കർഷകരെ സഹകരിപ്പിച്ച് മികച്ച പ്രതിഫലം ലഭിക്കുന്ന രീതിയിലുള്ള വിലനിർണ്ണയം ഉറപ്പാക്കുന്നതിനായി 10,000 കാർഷിക ഉൽപാദക സംഘങ്ങളും രാജ്യമെമ്പാടും രൂപീകരിക്കും.
ഭക്ഷ്യസംസ്കരണ വ്യവസായ മന്ത്രാലയം
26,000 ത്തോളം ഭക്ഷ്യ സാമ്പിളുകളില് മായം കണ്ടെത്തി; 32 കോടിയിലേറെ രൂപ പിഴചുമത്തി
രാജ്യത്ത് കഴിഞ്ഞ സാമ്പത്തിക വര്ഷം സംസ്ക്കരിച്ച ഭക്ഷ്യ വസ്തുക്കളുടെ 94,288 സാമ്പിളുകള് പരിശോധിച്ചതില് 26,077 എണ്ണംമായംകലര്ന്നതോ, വ്യാജ ബ്രാന്റുകളില് നിര്മ്മിക്കപ്പെട്ടവയെന്ന് കണ്ടെത്തി. ഇവയുടെ നിര്മ്മാതാക്കള്ക്ക്32.8 കോടിരൂപ പിഴചുമത്തിയിട്ടുണ്ടെന്ന്കേന്ദ്ര ഭക്ഷ്യ സംസ്കരണവ്യവസായസഹമന്ത്രി ശ്രീ. രാമേശ്വര്തെലിരാജ്യസഭയില്രേഖാമൂലം നല്കിയ മറുപടിയില് വ്യക്തമാക്കി.
2018-19 ല് കേരളത്തില് 4,378 സാമ്പിളുകള് പരിശോധിച്ചതില് 781 എണ്ണത്തില്മായംകണ്ടെത്തി. 339 കേസുകളില് 1,11,17,000 രൂപ പിഴ ചുമത്തി.
(ND/MRD
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 64.36 കോടിയിലധികം വാക്സിൻ ഡോസുകൾ
ഉപയോഗിക്കാത്ത 5.42 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 15 ലക്ഷത്തോളം ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
64,36,13,160
ഉടൻ ലഭ്യമാക്കുന്നത്
14,94,040
ബാക്കിയുള്ളത്
5,42,30,546
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 64.36 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 15 ലക്ഷത്തോളം  ഡോസുകൾ ഉടൻ ലഭ്യമാക്കും.
 വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: സെപ്റ്റംബർ 23, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ജൂലൈ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 165.02 കോടിയിലധികം വാക്സിന് ഡോസുകള്
ഉപയോഗിക്കാത്ത 11.07 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,65,02,68,355
ബാക്കിയുള്ളത്
11,07,90,531
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 165.02 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 11.07 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND MRD
ഇലക്ട്രോണിക്സ് & ഐ.ടി മന്ത്രാലയം
ആധാറിനൊപ്പം ബന്ധിപ്പിച്ചിട്ടുള്ള ഇമെയിൽ/മൊബൈൽ നമ്പർ സ്ഥിരീകരിക്കാൻ യുഐഡിഎഐ അവസരം നൽകുന്നു
ന്യൂ ഡൽഹി: 02 മെയ് 2023
യുണീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യ , പൗരന്മാർക്ക് ആധാറിനൊപ്പം ചേർത്തിട്ടുള്ള അവരുടെ മൊബൈൽ നമ്പറുകളും ഇമെയിൽ ഐഡികളും പരിശോധിക്കാൻ അവസരം നൽകുന്നു.
ഔദ്യോഗിക വെബ്സൈറ്റിൽ  'വെരിഫൈ ഇമെയിൽ/മൊബൈൽ നമ്പർ' ഫീച്ചറിന് കീഴിലോ mAadhaar ആപ്പ് വഴിയോ ഈ സൗകര്യം ലഭിക്കും. പൗരൻമാർക്ക് അവരുടെ സ്വന്തം ഇമെയിൽ/മൊബൈൽ നമ്പർ ആധാറുമായി ബന്ധിപ്പിച്ചിട്ടുണ്ടോ എന്ന് പരിശോധിക്കാനായി ഈ സംവിധാനം സഹായിക്കും.
താമസക്കാരായ പൗരന്മാർക്ക് അവരുടെ സ്വന്തം ഇമെയിൽ/മൊബൈൽ നമ്പർ മാത്രമേ ആധാറിലേക്ക് ബന്ധിപ്പിച്ചിട്ടുള്ളൂ എന്ന് സ്ഥിരീകരിക്കാൻ ഇതുവഴി കഴിയും. ഒരു പ്രത്യേക മൊബൈൽ നമ്പർ ലിങ്ക് ചെയ്തിട്ടില്ലെങ്കിൽ അത് പൗരനെ അറിയിക്കുകയും അവർ ആഗ്രഹിക്കുന്നുവെങ്കിൽ മൊബൈൽ നമ്പർ അപ്ഡേറ്റ് ചെയ്യുന്നതിന് ആവശ്യമായ നടപടികൾ സ്വീകരിക്കാൻ സൗകര്യം നൽകുകയും ചെയ്യും.
മൊബൈൽ നമ്പർ ഇതിനകം പരിശോധിച്ചുറപ്പിച്ചിട്ടുണ്ടെങ്കിൽ, 'നിങ്ങൾ നൽകിയ മൊബൈൽ നമ്പർ ഞങ്ങളുടെ രേഖകൾക്കൊപ്പം ഇതിനകം പരിശോധിച്ചു' എന്നതുപോലുള്ള ഒരു സന്ദേശം കാണാനാകും.
ഒരു പൗരന് അവർ എൻറോൾമെന്റ് സമയത്ത് നൽകിയ മൊബൈൽ നമ്പർ ഓർമ്മയില്ലെങ്കിൽ, മൊബൈലിന്റെ അവസാന മൂന്ന് അക്കങ്ങൾ മൈ ആധാർ പോർട്ടലിലോ mAadhaar ആപ്പിലോ വെരിഫൈ ആധാർ എന്ന സംവിധാനത്തിലൂടെ പരിശോധിക്കാം.
ഒരാൾ, ഇമെയിൽ/മൊബൈൽ നമ്പർ ആധാറുമായി ലിങ്ക് ചെയ്യാനോ ഇമെയിൽ/മൊബൈൽ നമ്പർ അപ്ഡേറ്റ് ചെയ്യാനോ ആഗ്രഹിക്കുന്നുവെങ്കിൽ, അടുത്തുള്ള ആധാർ കേന്ദ്രം സന്ദർശിക്കാവുന്നതാണ്.
പ്രധാനമന്ത്രിയുടെ ഓഫീസ്
മുന് എയര് വൈസ് മാര്ഷല് ചന്ദന് സിങ് റാത്തോഡിന്റെ നിര്യാണത്തില് പ്രധാനമന്ത്രി അനുശോചിച്ചു
മുന് എയര് വൈസ് മാര്ഷല് ചന്ദന് സിങ് റാത്തോഡിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'മുന് എയര് വൈസ് മാര്ഷല് ചന്ദന് സിങ് റാത്തോഡിന്റെ സ്തുത്യര്ഹമായ സേവനങ്ങള് ഇന്ത്യ എന്നും സ്മരിക്കും. ഇന്ത്യയെ ശക്തവും സുരക്ഷിതവുമായി നിലനിര്ത്തുന്നതിനായി സംഭാവനകള് അര്പ്പിച്ച ശൂരനായ വ്യോമ സൈനികനായിരുന്നു അദ്ദേഹം. അദ്ദേഹത്തിന്റെ വിയോഗം വേദനിപ്പിക്കുന്നു. കുടുംബത്തെ അനുശോചനങ്ങള് അറിയിക്കുന്നു. ഓം ശാന്തി', പ്രധാനമന്ത്രി പറഞ്ഞു.
(Visitor Counter : 60
ആരോഗ്യ, കുടുംബക്ഷേമ മന്ത്രാലയം
കോവിഡ് 19 മായി ബന്ധപ്പെട്ട് കേന്ദ്രമന്ത്രിതല സമിതിയോഗം ചേര്ന്നു; നിലവിലെ സാഹചര്യവും പ്രതിരോധ പ്രവര്ത്തനങ്ങളും വിലയിരുത്തി
കോവിഡ് പശ്ചാത്തലത്തില്, കേന്ദ്രമന്ത്രിമാരുടെ നേതൃത്വത്തിലുള്ള ഉന്നതതല സമിതിയുടെ 15-ാമത് യോഗം ന്യൂഡല്ഹിയില് ചേര്ന്നു. ആരോഗ്യ കുടുംബക്ഷേമ വകുപ്പ് മന്ത്രി ഡോ ഹര്ഷ് വര്ധന്റെ നേതൃത്വത്തില് കൂടിയ യോഗത്തില് വ്യോമയാന വകുപ്പ് മന്ത്രി ശ്രീ ഹര്ദീപ് സിങ് പുരി, വിദേശകാര്യ മന്ത്രി ഡോ എസ്. ജയശങ്കര്, ആഭ്യന്തര സഹമന്ത്രി ശ്രീ നിത്യാനന്ദ റായ്, ഷിപ്പിങ് സഹമന്ത്രി ശ്രീ മന്സുഖ് ലാല് മാണ്ഡവ്യ, ആരോഗ്യ കുടുംബക്ഷേമ സഹമന്ത്രി ശ്രീ അശ്വിനി കുമാര് ചൗബേ, പ്രതിരോധ സേനാ തലവന് ബിപിന് റാവത്ത് എന്നിവര് പങ്കെടുത്തു.
ആഗോളതലത്തിലും ഇന്ത്യയ്ക്കകത്തുമുള്ള കോവിഡ് 19 സ്ഥിതിഗതികള് യോഗം വിലയിരുത്തി. ഇന്ത്യയില്, 81,970 പേര്ക്ക് രോഗം ബാധിക്കുകയും 2,649 പേര്ക്ക് ജീവന് നഷ്ടമാവുകയും ചെയ്തു. മരണനിരക്ക് 3.23% ആണ്. 27,920 പേര്ക്ക് രോഗം ഭേദമായി. കഴിഞ്ഞ 24 മണിക്കൂറില് 1,685 പേര് രോഗമുക്തി നേടി. ഇതോടെ, രോഗമുക്തി നിരക്ക് 34.06% ആയി.
രോഗം ഇരട്ടിക്കുന്നതിന്റെ നിരക്ക് ലോക്ക്ഡൗണിന് മുന്പുള്ള ആഴ്ചയില് 3.4 ദിവസമായിരുന്നത് കഴിഞ്ഞ ആഴ്ചയില് 12.9 ദിവസം എന്ന തോതിലേയ്ക്ക് ഉയര്ന്നതായി യോഗം വിലയിരുത്തി. ലോക്ക്ഡൗണിന്റെ നേട്ടമാണിതെന്ന് യോഗം നിരീക്ഷിച്ചു.
ആരോഗ്യമേഖലയിലെ സൗകര്യങ്ങള് വര്ധിക്കുന്നതില് യോഗം സന്തുഷ്ടി രേഖപ്പെടുത്തി. 919 കോവിഡ് ആശുപത്രികള്, 2036 കോവിഡ് ഹെല്ത്ത് സെന്ററുകള്, 5,739 കോവിഡ് കെയര് സെന്ററുകള് എന്നിങ്ങനെ 8,694 കോവിഡ് കേന്ദ്രങ്ങള് രാജ്യത്തുണ്ട്. 84.22 ലക്ഷം എന് 95 മാസ്കുകളും, 47.98 ലക്ഷം പി.പി.ഇ. കിറ്റുകളും കേന്ദ്ര സര്ക്കാര് ഇതിനോടകം, സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും നല്കി.
രാജ്യത്തെ ഗവണ്മെന്റ്, സ്വകാര്യമേഖലയിലെ 509 ലബോറട്ടറികളിലൂടെ പ്രതിദിനം ഒരു ലക്ഷം സാമ്പിളുകള് പരിശോധിക്കുന്നതായി ഐസിഎംആര് ഡയറക്ടര് ജനറല് ഡോ ബല്റാം ഭാര്ഗവ, മന്ത്രിതല സമിതിയെ അറിയിച്ചു. ഇതുവരെ ഏകദേശം 20 ലക്ഷം ടെസ്റ്റുകള് നടത്തിയെന്നും അദ്ദേഹം പറഞ്ഞു.
വിദേശകാര്യ മന്ത്രാലയം, വ്യോമയാന മന്ത്രാലയം എന്നിവ സംസ്ഥാന ഗവണ്മെന്റുകളുടെ സഹായത്തോടെ, വിദേശരാജ്യങ്ങളില് കുടുങ്ങിയ ഇന്ത്യക്കാരെ തിരികെ കൊണ്ടുവരാന് നടത്തുന്ന വിമാന സര്വീസുകളെപ്പറ്റിയും യോഗം വിലയിരുത്തി. പദ്ധതിയുടെ ഒന്നാംഘട്ടത്തില്, ഏതാണ്ട് 12,000 ത്തോളം ഇന്ത്യക്കാരെ തിരികെയെത്തിച്ച്, അതത് സംസ്ഥാനങ്ങളില് ക്വാറന്റൈനിലാക്കിയിട്ടുണ്ട്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്ക്കും മാര്ഗനിര്ദേശങ്ങള്ക്കും ആധികാരികവും ഏറ്റവും പുതിയതുമായ വിവരങ്ങള്ക്കും www.mohfw.gov.inഎന്ന വെബ്സൈറ്റ് സന്ദര്ശിക്കുക.
 എന്നീ നമ്പറുകളില് ബന്ധപ്പെടാവുന്നതാണ്.
സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും മറ്റു ഹെല്പ്പലൈന് നമ്പറുകള്
www.mohfw.gov.in/coronavirushelplinennumber.pdfഎന്ന ലിങ്കിലും ലഭ്യമാണ്.
രാജ്യരക്ഷാ മന്ത്രാലയം
ഉഭയകക്ഷി ബന്ധം മെച്ചപ്പെടുത്തുന്നതിനായി ഇന്ത്യൻ നാവിക കപ്പലുകളായ ശിവാലിക്കും കഡ്മറ്റും ബ്രൂണൈയിൽ
ഇന്ത്യയുടെ 'ആക്ട് ഈസ്റ്റ്' നയമനുസരിച്ച്, തെക്കുകിഴക്കൻ ഏഷ്യയിൽ വിന്യസിക്കുന്നതിന്റെ ഭാഗമായി ഇന്ത്യൻ നാവിക കപ്പലുകളായ ശിവാലിക്കും കഡ്മറ്റും 2021 ഓഗസ്റ്റ് 09 ന് ബ്രൂണെയിലെ മുആറയിൽ എത്തി. വിന്യസിക്കുന്നതിന്റെ മുന്നോടിയായി റോയൽ ബ്രൂണൈ നാവികസേനയുമായുള്ള ഉഭയകക്ഷി ആശയവിനിമയും പ്രൊഫഷണൽ ഇടപെടലുകളും നടക്കും.
പരസ്പര സഹകരണത്തോടെയുള്ള പ്രവർത്തനങ്ങൾ മെച്ചപ്പെടുത്താനും മികച്ച സമ്പ്രദായങ്ങൾ മനസ്സിലാക്കുന്നതിലൂടെ നേട്ടമുണ്ടാക്കാനും സമുദ്ര സുരക്ഷാ ഓപ്പറേഷനുകളുടെ നടപടിക്രമങ്ങളെക്കുറിച്ച് പൊതുവായ ധാരണ വികസിപ്പിക്കാനും ഈ പരിശീലനം രണ്ട് നാവികസേനകൾക്കും അവസരം നൽകും. ബന്ധം വിപുലീകരിക്കുന്നതിനൊപ്പം, ഇന്ത്യ-ബ്രൂണൈ പ്രതിരോധ ബന്ധം ശക്തിപ്പെടുത്തുന്നതിനുള്ള മറ്റൊരു ചുവടുവെപ്പു കൂടിയായിരിക്കും രണ്ട് നാവികസേനകളും തമ്മിലുമുള്ള തുറമുഖ രംഗത്തെ ഇടപെടലുകളും സഹകരിച്ചുള്ള പ്രവർത്തനങ്ങളും. ഓഗസ്റ്റ് 12 ന് സംയുക്ത സൈനിക പരിശീലനത്തോടെ ഉഭയകക്ഷി പരിശീലനം അവസാനിക്കും.
എല്ലാ ആശയവിനിമയങ്ങളും പരിശീലനങ്ങളും ശാരീരിക സമ്പർക്കം ഒഴിവാക്കിയായിരിക്കും നടക്കുക.
റോയൽ ബ്രൂണൈ നാവികസേനയുമായി സംയുക്ത പരിശീലനം പൂർത്തിയാക്കിയ ശേഷം, ഐ.എൻ.എസ് ശിവാലിക്കും ഐ.എൻ.എസ് കഡ്മറ്റും ജപ്പാൻ മാരിടൈം സെൽഫ് ഡിഫൻസ് ഫോഴ്സ് , റോയൽ ഓസ്ട്രേലിയൻ നേവി , യുണൈറ്റഡ് സ്റ്റേറ്റ്സ് നേവി  എന്നിവയുമായും സംയുക്ത പരിശീലനത്തിലേർപ്പെടും.
രാജ്യരക്ഷാ മന്ത്രാലയം
ഇന്ത്യന് നാവികസേനയിലെഉദ്യോഗസ്ഥ നിയമനത്തിനുള്ളആദ്യപ്രവേശന പരീക്ഷ സെപ്റ്റംബറില്
ഇന്ത്യന് നാവികസേന ബിരുദധാരികള്ക്കായി നേരിട്ടുള്ളഉദ്യോഗസ്ഥ നിയമനത്തിന് കമ്പ്യൂട്ടര് അധിഷ്ഠിത പരീക്ഷയ്ക്ക്തുടക്കംകുറിക്കുന്നു.രാജ്യത്തെ വിവിധ കേന്ദ്രങ്ങളിലായി ഈ വര്ഷംസെപ്റ്റംബറിലാണ്ആദ്യ ഇന്ത്യന് നാവിക പ്രവേശന പരീക്ഷ - ഐനെറ്റ്  നടത്തുന്നത്.യു.പി.എസ്.സി അല്ലെങ്കില്സര്വ്വകലാശാല പ്രവേശന പദ്ധതി വഴിഅല്ലാതെവരുന്ന എല്ലാ ബിരുദധാരികളേയും പെര്മനന്റ് കമ്മീഷന്, ഷോര്ട്ട്സര്വ്വീസ് കമ്മീഷന് ഓഫീസേഴ്സ്ഉദ്യോഗാര്ത്ഥികളായി പരിഗണിക്കാന് ഈ പരീക്ഷ പ്രയോജനപ്പെടുത്തും.
 പരീക്ഷയുടെമാര്ക്കിന്റെഅടിസ്ഥാനത്തിലായിരിക്കും എസ്.എസ്.ബി ചുരുക്കപ്പട്ടികതയ്യാറാക്കുന്നത്.
പുതിയരീതി പ്രകാരംഓരോആറ്മാസത്തിലുംഒരു പരസ്യം മാത്രമേപ്രസിദ്ധീകരിക്കുകയുള്ളൂ. ഉദ്യോഗാര്ത്ഥികള്തങ്ങളുടെവിദ്യാഭ്യാസയോഗ്യതയ്ക്കനുസരിച്ച്ഓപ്ഷന് തിരഞ്ഞെടുക്കാം. അപേക്ഷയുടെവിശദാംശങ്ങള്, വയസ്സ്, വിദ്യാഭ്യാസയോഗ്യതഎന്നിവയെകുറിച്ചുള്ളവിവരങ്ങള്www.joinindiannavy.gov.in.എന്ന വെബ്സൈറ്റില്ലഭ്യമാണ്.ഉദ്യോഗാര്ത്ഥികളുടെവ്യക്തിവിവരങ്ങള്, മേല്വിലാസം, വിദ്യാഭ്യാസയോഗ്യതകള്എന്നിവവെബ്സൈറ്റില്ഒരു പ്രാവശ്യംരജിസ്റ്റര്ചെയ്യുന്നതിനോടൊപ്പംസര്ട്ടിഫിക്കറ്റുകളുടെ പകര്പ്പുകള്അപ്ലോഡ്ചെയ്യുകയുംവേണം. യോഗ്യരായഉദ്യോഗാര്ത്ഥികള്ക്ക്ഇ-മെയില്വഴിയുംഅറിയിപ്പുകള്ലഭിക്കും. ഐനെറ്റ്  പരീക്ഷയ്ക്ക്റീസണിംഗ്ആന്റ് ന്യൂമെറിക്കല്എബിലിറ്റി, ജനറല് സയന്സ്, മാത്തമാറ്റിക്കല് ആപ്റ്റിറ്റിയൂഡ്, പൊതുവിജ്ഞാനംഎന്നീ നാല്വിഭാഗങ്ങളാണുള്ളത്. സര്വ്വീസസ് സെലക്ഷന് ബോര്ഡിന്റെ പരിഗണനയ്ക്കായിഓരോവിഭാഗത്തിലുംഉദ്യോഗാര്ത്ഥികള്വിജയിക്കേണ്ടതുണ്ട്.ഐനെറ്റ്  പരീക്ഷയിലെ പ്രകടനത്തിന്റെഅടിസ്ഥാനത്തിലാണ്സര്വ്വീസസ് സെലക്ഷന് ബോര്ഡ്അഭിമുഖത്തിന് ക്ഷണിക്കുന്നത്. അവസാന യോഗ്യതാപട്ടികയില്ഇടം നേടണമെങ്കില് എസ്.എസ്.ബി യിലുംവൈദ്യപരിശോധനയിലുംവിജയിക്കണം. എസ്.എസ്.ബി യുടെയുംഐനെറ്റ്  പരീക്ഷയുടേയുംമാര്ക്കിന്റെഅടിസ്ഥാനത്തിലാണ്യോഗ്യതാ പട്ടികയില് നിന്നുംഉദ്യോഗസ്ഥരെ നിയമിക്കുന്നത്. തിരഞ്ഞെടുക്കപ്പെടുന്നവര്ക്ക്ഇന്ത്യന് നാവികസേനാഅക്കാദമിയിലാണ്അടിസ്ഥാന പരിശീലനം നല്കുക.
UM/ND MRD- 286